proxectonos/corpus_dominio_legal_administrativo_tmp huggingface dataset:
RESOLUCIÓN do 5 de decembro de 2005 pola que se fan públicas as axudas concedidas ao abeiro da Orde do 18 de abril de 2005 pola que se aproban as bases reguladoras da concesión de subvencións para o fomento da integración de prevención de riscos laborais nos sistemas de xestión de empresas mediante a contratación de técnicos superiores en prevención de riscos laborais polas organizacións sindicais máis representativas e empresariais máis representativas a nivel intersectorial e pola que se convocan as correspondentes ao ano 2005.
CONSELLERÍA DE TRABALLO — III. OUTRAS DISPOSICIÓNS — 28/12/2005

O artigo 10 da Orde do 18 de abril de 2005 pola que se aproban as bases reguladoras da concesión
de subvencións para o fomento da integración de prevención de riscos laborais nos sistemas de xestión de empresas mediante a contratación de técnicos superiores en prevención de riscos laborais polas organización sindicais máis representativas e empresariais máis representativas a nivel intersectorial, e pola que se convocan as correspondentes ao ano 2005, dispón que de acordo co establecido no artigo 18 da Lei 38/2003, do 17 de novembro, xeral de subvencións, as resolucións destas axudas publicaranse no Diario Oficial de Galicia.
Na súa virtude,
RESOLVO:
Publicar no Diario Oficial de Galicia as axudas concedidas por resolución desta dirección xeral para o fomento da integración de prevención de riscos laborais nos sistemas de xestión de empresas mediante a contratación de técnicos superiores en prevención de riscos laborais polas organización sindicais máis representativas e empresariais máis representativas a nivel intersectorial, por un importe global de corenta e un mil cincocentos euros (41.500 euros), nas contías, beneficiarios e aplicacións orzamentarias que se relacionan no anexo desta resolución.
ANEXO
Beneficiario
Subvención concedida
Aplicación orzamentaria
Confederación Intersindical Galega
16.600
62.04.214B.480.1
Confederación de Empresarios de Galicia
24.900
62.04.214B.480.1
Santiago de Compostela, 5 de decembro de 2005.
Ricardo Jacinto Varela Sánchez
Conselleiro de Traballo
ORDE do 23 de decembro de 2005 pola que se dispón o nomeamento dos vogais e do secretario do Consello de Administración do Instituto Tecnolóxico para o Control do Medio Mariño de Galicia (Intecmar).
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 30/12/2005

O artigo 7 da Lei 3/2004, do 7 de xuño, de creación do Intecmar e os artigos 3 e 4 do Decreto 41/2005,
do 17 de febreiro, do seu regulamento, establecen os membros do Consello de Administración do citado instituto.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta de Galicia e do seu presidente, reformada pola Lei 11/1998, do 20 de outubro, e o Decreto 500/2005, do 15 de setembro, polo que se establece a estrutura orgánica da Consellería de Pesca e Asuntos Marítimos,
DISPOÑO:
Artigo único.
-O nomeamento como vogais do Consello de Administración do Intecmar de:
Mª de los Ángeles Asunción Montero López.
Manuel Adolfo Cabirta Garrido.
Francisco Nicolás Fernández Cortés.
Mª Fátima Linares Cuerpo.
-O nomeamento como secretario do Consello de Administración do Intecmar de:
Miguel Ángel López Sieiro.
Santiago de Compostela, 23 de decembro de 2005.
Carmen Gallego Calvar
Conselleira de Pesca e Asuntos Marítimos
RESOLUCIÓN do 29 de decembro de 2005 pola que se ordena a publicación do acordo do Consello da Xunta de Galicia do 29 de decembro de 2005, sobre a revisión da contía da indemnización por uso de vehículo particular e a das axudas de custo en territorio nacional, establecidas no Decreto 144/2001, do 7 de xuño, sobre indemnizacións por razón de servizo ao persoal con destino na Administración autonómica de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/12/2005

O Consello da Xunta de Galicia na súa reunión do día 29 de decembro de 2005 adopta, por proposta do conselleiro de Presidencia, Administracións Públicas e Xustiza, o acordo que a seguir se especifica:
De conformidade co establecido na disposición derradeira cuarta do Decreto 144/2001, do 7 de xuño, sobre indemnizacións por razón de servizo ao persoal con destino na Administración autonómica de Galicia, e con efectos a partir do día primeiro de xaneiro próximo, actualízase a contía da indemnización por uso de vehículo particular en comisión de servizo e a das axudas de custo en territorio nacional, previstas, respectivamente, no artigo 14, punto seis, e no anexo II do devandito decreto, que quedan fixadas como segue:
Uso de vehículo particular, 0,19 euros por quilómetro percorrido.
Axudas de custo en territorio nacional (euros):
Por grupos
Por aloxamento
Por manutención
Axuda de custo enteira
1º
102,56
53,34
155,90
2º
65,97
37,40
103,37
3º
48,92
28,21
77,13
4º
48,92
28,21
77,13
Ordénase a publicación deste acordo, para os efectos do seu xeral coñecemento e aplicación.
Santiago de Compostela, 29 de decembro de 2005.
José Luis Méndez Romeu
Conselleiro de Presidencia, Administracións
Públicas e Xustiza
DECRETO 574/2005, do 27 de decembro, polo que se encarga o despacho de asuntos da Consellería de Sanidade, durante a ausencia da súa titular, ao conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 30/12/2005

Con motivo da ausencia da conselleira de Sanidade é necesario previr a súa substitución.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia da conselleira de Sanidade, encargáselle o despacho de asuntos da citada consellería, desde o día 30 de decembro ata a súa incorporación, ao titular da Consellería de Presidencia, Administracións Públicas e Xustiza.
Santiago de Compostela, vinte e sete de decembro de dous mil cinco.
Emilio Pérez Touriño
Presidente
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 23 de decembro de 2005 pola que se dispón o cesamento dos vogais e do secretario do Consello de Administración do Instituto Tecnolóxico para o Control do Medio Mariño de Galicia (Intecmar).
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 30/12/2005

O artigo 7 da Lei 3/2004, do 7 de xuño, de creación do Intecmar e os artigos 3 e 4 do Decreto 41/2005, do 17 de febreiro, do seu regulamento, establecen os membros do Consello de Administración do citado instituto.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta de Galicia e do seu presidente, reformada pola Lei 11/1998, do 20 de outubro, e o Decreto 500/2005, do 15 de setembro, polo que se establece a estrutura orgánica da Consellería de Pesca e Asuntos Marítimos,
DISPOÑO:
Artigo único.
-O cesamento como vogais do Consello de Administración do Intecmar de:
Carmen Bouso Montero.
Rosa Mª Quintana Carballo.
Miguel Ángel López Sieiro.
Andrés Hermida Trastoy.
-O cesamento como secretaria do Consello de Administración do Intecmar de:
Mª Covadonga Salgado Blanco.
Santiago de Compostela, 23 de decembro de 2005.
Carmen Gallego Calvar
Conselleira de Pesca e Asuntos Marítimos
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 572/2005, do 29 de decembro, polo que se nomea secretario xeral de Cooperación Exterior a Santiago Gómez-Reino Lecoq.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 30/12/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello
da Xunta de Galicia, na súa reunión do día vinte e nove de decembro de dous mil cinco,
Nomeo secretario xeral de Cooperación Exterior a Santiago Gómez-Reino Lecoq.
Santiago de Compostela, vinte e nove de decembro de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 27 de decembro de 2005 pola que se fai publica a ampliación do importe existente para a concesión das axudas á paralización definitiva dos buques pesqueiros convocada pola Orde do 2 de decembro de 2004.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/12/2005

A Orde do 2 de decembro de 2004 pola que se convocan axudas á paralización definitiva de buques pesqueiros para o exercicio 2005 e se modifica a Orde do 28 de novembro de 2000 pola que se establecen as bases e condicións e se regula o procedemento de concesión de axudas á paralización definitiva de buques pesqueiros (DOG nº 252, do 29 de decembro de 2004), modificada pola Orde do 29 de xullo de 2005, establece no seu artigo 2 o importe da contía máxima das axudas que ao abeiro dela poderán serlles concedidas aos seus solicitantes.
Unha vez revisados os expedientes presentados ao abeiro da devandita orde, comprobouse que o importe total solicitado destas axudas superaba dabondo a existencia de crédito, o que faría imposible atender a demanda da maior parte das solicitudes presentadas.
Non obstante, e como consecuencia de que con posterioridade á publicación da orde, foi aprobada unha reprogramación do Plan Financeiro IFOP 2000-2006, o importe inicialmente dotado pode ser incrementado notablemente.
Tendo en conta o indicado na Orde do 29 de xullo de 2005, pola que se modifica a Orde do 2 de decembro de 2004, os importes poderán ser ampliados en función das dispoñibilidades orzamentarias sen que iso dea lugar á apertura dun novo prazo de presentación de solicitudes.
Considerando todo o dito anteriormente, é polo que cómpre ampliar o importe da contía máxima das axudas que poderán ser concedidas ao abeiro da referida Orde do 2 de decembro do 2004 coa finalidade de achegar estas ao meirande número de beneficiarios posible.
Por todo o exposto, e no uso das facultades que me foron concedidas,
DISPOÑO:
Artigo único.
Primeiro.-Amplíase o importe da contía máxima das axudas que se van conceder ao abeiro da Orde do 2 de decembro de 2004 (DOG nº 252, do 29 de decembro) para o exercicio orzamentario 2005 na cantidade de 10.076.502 euros con cargo á aplicación orzamentaria 60.03 614B 770.1 que figura dotada nos orzamentos xerais da Comunidade Autónoma de Galicia para 2005.
Segundo.-A presente modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de decembro de 2005.
María Carmen Gallego Calvar
Conselleira de Pesca e Asuntos Marítimos
CORRECCIÓN de erros.-Orde do 22 de decembro de 2005 pola que se establece a convocatoria pública para a programación de cursos do Plan Nacional de Formación e Inserción Profesional na Comunidade Autónoma de Galicia correspondente ao exercicio de 2006.
CONSELLERÍA DE TRABALLO — III. OUTRAS DISPOSICIÓNS — 28/12/2005

Advertido erro por omisión na devandita orde, publicada no Diario Oficial de Galicia nº 247, do 27 de decembro de 2005, publícanse os anexos I, II, III, V, VI e VII correspondentes.
RESOLUCIÓN do 15 de decembro de 2005, das direccións xerais de Ordenación e Innovación Educativa e de Formación Profesional e Ensinanzas Especiais, pola que se procede a designar os membros e a facer pública a composición do xurado de selección que analizará e valorará as solicitudes dos aspirantes aos premios extraordinarios de formación profesional específica de grao superior correspondentes ao curso 2004-2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/12/2005

En virtude da autorización conferida pola disposición derradeira primeira da Orde do 1 de decembro de 2005, pola que se convocan os premios extraordinarios de formación profesional específica de grao superior correspondentes ao curso 2004-2005, e de conformidade co establecido no artigo sétimo desa orde, para a análise e valoración das solicitudes constituirase un xurado de selección presidido pola directora xeral de Ordenación e Innovación Educativa, ou persoa na cal delegue, e integrado polo director xeral de Formación Profesional e Ensinanzas Especiais, que actuará como secretario do xurado de selección; o xefe do Servizo de Planificación Educativa, o xefe do Servizo de Formación Profesional e funcionarios dos corpos de inspectores de educación e/ou profesores de ensino secundario das especialidades de formación profesional específica, designados polas direccións xerais de Ordenación e Innovación Educativa e de Formación Profesional e Ensinanzas Especiais, estas direccións xerais
RESOLVEN:
Primeiro.-Designar os membros do xurado de selección que deberá analizar e valorar as solicitudes dos aspirantes aos premios extraordinarios de formación profesional correspondentes ao curso 2004-2005 e facer pública a súa composición que é a que figura no anexo a esta resolución.
Segundo.-Por proposta do xurado de selección, poderanse designar os especialistas necesarios para o asesoramento ao xurado de selección na valoración dos méritos dos aspirantes.
Santiago de Compostela, 15 de decembro de 2005.
Mª José Pérez MariñoAntonio Vázquez Vázquez
Directora xeral de OrdenaciónDirector xeral de Formación
e Innovación EducativaProfesional e Ensinanzas Especiais
ANEXO
Xurado de selección.
Presidenta: Mª José Pérez Mariño, directora xeral de Ordenación e Innovación Educativa, ou persoa na cal delegue.
Secretario: Antonio Vázquez Vázquez, director xeral de Formación Profesional e Ensinanzas Especiais, ou persoa na cal delegue.
Membros:
Gonzalo Sanmartín Brey, xefe do Servizo de Planificación Educativa.
Xosé María Cerviño Varela, xefe do Servizo de Formación Profesional.
Jesús Álvarez Marcote, inspector de Educación.
Elisa Isabel Amoedo Barciela, inspectora de Educación.
Mª Ángeles Fandiño da Torre, profesora de ensino secundario.
José Antonio Jardón Bahía, profesor de ensino secundario.
Jaime López Otero, profesor de ensino secundario.
Margarita Pin Rodríguez, profesora de ensino secundario.
Begoña Potí Vázquez, profesora de ensino secundario.
Carmén Rey Castro, profesora de ensino secundario.
José Manuel Rey Rilo, profesor de ensino secundario.
Jesús Manuel Rodríguez Buján, profesor de ensino secundario.
José Luis Vázquez Fernández, inspector de Educación.
RESOLUCIÓN do 16 de decembro de 2005 pola que se ordena a publicación do acordo do Consello da Xunta de Galicia do 15 de decembro de 2005, polo que se aproba a modificación da relación de postos de traballo das consellerías para o efecto de iniciar a equiparación de niveis dos servizos provinciais/territoriais cos seus homónimos dos servizos centrais.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/12/2005

Co fin de darlle cumprimento ao Acordo do 26 de maio de 2005 do Consello da Xunta de Galicia, polo que se aproban determinadas medidas de mellora das condicións retributivas do persoal ao servizo da Administración da Xunta de Galicia, que establece que o aboamento das diferenzas salariais se producirá unha vez modificadas as relacións de postos de traballo das diferentes consellerías, cómpre efectuar as oportunas modificacións nelas.
En consecuencia, por proposta da Dirección Xeral da Función Pública, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do
quince de decembro de dous mil cinco, adoptou o seguinte,
ACORDO:
Primeiro.-Modificar a vixente relación de postos de traballo das consellerías, nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela. Os efectos económicos retrotraeranse ao día 1 de agosto de 2005.
Visto o acordo adoptado polo Consello da Xunta de Galicia na súa reunión do quince de decembro de dous mil cinco, relativo á modificación da relación de postos de traballo das consellerías, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de decembro de 2005.
José Luis Méndez Romeu
Conselleiro de Presidencia, Administracións
Públicas e Xustiza
ORDE do 23 de decembro de 2005 pola que se declara de interese galego a Fundación para a Investigación, Desenvolvemento Tecnolóxico e Innovación no Sector Pesqueiro de Celeiro.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 29/12/2005

O 13 de decembro de 2005 foi publicada no Diario Oficial de Galicia a Orde da Consellería de Presidencia, Administracións Públicas e Xustiza, do 30
de novembro de 2005 pola que se clasifica de interese social a Fundación para a Investigación, Desenvolvemento Tecnolóxico e Innovación no Sector Pesqueiro de Celeiro.
Esta fundación ten como obxecto, segundo o establecido no artigo 7 dos estatutos, promover, incentivar e executar accións que se orientan ao fortalecemento, crecemento e mellora da competitividade do sector pesqueiro galego mediante a innovación, investigación e desenvolvemento tecnolóxico e a promoción e pres
tación de servizos de formación, información e asesoramento.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación para a Investigación, Desenvolvemento Tecnolóxico e Innovación no Sector Pesqueiro de Celeiro, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da dita fundación no Rexistro de Fundacións de Interese Galego, sección da Consellería de Pesca e Asuntos Marítimos para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servizos, quedando obrigada a lle render contas anualmente ao protectorado e xustificar a través dunha memoria anual, o cumprimento das cargas fundacionais, así como presentarlle o proxecto de orzamento ao protectorado con anterioridade ao inicio do exercicio económico para o que se formula, e debendo solicitar as preceptivas autorizacións do protectorado cando sexan necesarias.
Santiago de Compostela, 23 de decembro de 2005.
Carmen Gallego Calvar
Conselleira de Pesca e Asuntos Marítimos
ORDE do 30 de novembro de 2005 pola que se dispón o nomeamento de membros do Consello Galego de Cooperativas.
CONSELLERÍA DE TRABALLO — II. AUTORIDADES E PERSOAL — 21/12/2005

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo 4 a composición, no artigo 5 o procedemento de nomeamento e cesamento dos membros deste órgano, e no artigo 6 as substitucións.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 5 e a disposición derradeira 1ª do Decreto 25/2001, do 18 de xaneiro, en relación cos decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, e o 213/2005, do 3 de agosto, e 536/2005, do 6 de outubro, que establecen o nomeamento como conselleiro de Traballo e a estrutura orgánica da consellería, respectivamente,
DISPOÑO:
Artigo único.
1. O nomeamento do director xeral de Promoción, do Emprego, Álvaro Ansias Bacelar, como vogal titular, en representación da Consellería de Traballo.
2. Os nomeamentos do director xeral de Produción, Industrias e Calidade Agroalimentaria, Santiago Oca Fernández, e do xefe do Servizo de Fomento Asociativo Agrario, Jesús González Vázquez, en calidade de vogal titular e vogal suplente, respectivamente, ambos en representación da Consellería do Medio Rural, por proposta desta consellería.
3. Os nomeamentos de José Luis López Vázquez, José Ramalleira Vázquez e José Varela Segade, como titular primeiro, suplente primeiro e suplente terceiro, respectivamente, en representación da Unión de Cooperativas, Asociación Galega de Cooperativas Agrarias, Agaca, por proposta da citada unión.
Santiago de Compostela, 30 de novembro de 2005.
Ricardo Jacinto Varela Sánchez
Conselleiro de Traballo
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 15 de novembro de 2005 pola que se declara de interese para a Comunidade Autónoma de Galicia en materia de drogodependencias a Asociación Ferrolana de Drogodependencias.
CONSELLERÍA DE SANIDADE — III. OUTRAS DISPOSICIÓNS — 26/12/2005

Vista a solicitude presentada pola Asociación Ferrolana de Drogodependencias (Asfedro), con domicilio en Ferrol, a través da que insta a súa declaración de interese para a Comunidade Autónoma galega en materia de drogodependencias, e tendo en conta os seguintes
Supostos de feito
Primeiro.-A Asociación Ferrolana de Drogodependencias desenvolve as súas actividades no territorio
da comunidade autónoma, levando a cabo exclusivamente programas de prevención e incorporación social así como de tratamento de drogodependencias non exclusivamente alcohólicas.
Segundo.-Esta asociación á entrada en vigor do Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas e se regula a súa declaración de interese, modificado polo Decreto 58/2005, do 24 de febreiro, xa viña desenvolvendo actividades no ámbito das drogodependencias.
Terceiro.-O funcionamento dos programas desenvolvidos nos centros e servizos dos que é titular a citada asociación é coordinado dentro do Plan de Galicia sobre Drogas.
Cuarto.-Dado o anterior, esta asociación figura inscrita no Rexistro de Entidades Colaboradoras do Plan de Galicia sobre Drogas e ten asignado o número 2003/27.
Fundamentos de dereito
Primeiro.-O artigo 20.2º da Lei 2/1996, do 8 de maio, de Galicia sobre drogas, establece que a Xunta de Galicia poderá declarar de interese para a Comunidade Autónoma galega aquelas entidades sen ánimo de lucro que estean levando a cabo programas ou servizos no ámbito das distintas drogodependencias e que cumpran os requisitos que regulamentariamente se establezan.
Segundo.-Así mesmo, o Decreto 58/2005, do 24 de febreiro, polo que se modifica o Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas e se regula o procedemento para a súa declaración de interese, establece no seu artigo 8 que a Xunta de Galicia, tras a solicitude do interesado, poderá declarar de interese para a Comunidade Autónoma galega, mediante orde da conselleira de Sanidade, as entidades sen ánimo de lucro inscritas no Rexistro de Entidades Colaboradoras do Plan de Galicia sobre Drogas. Para estes efectos, as devanditas entidades deberán estar levando a cabo exclusivamente programas ou servizos no campo das drogodependencias, sempre e cando se adecuen aos criterios e contidos dos programas recollidos no documento do Plan de Galicia sobre Drogas vixente en cada momento.
Na súa virtude,
DISPOÑO:
Declarar de interese para a Comunidade Autónoma galega a Asociación Ferrolana de Drogodependencias.
Santiago de Compostela, 15 de novembro de 2005.
Mª José Rubio Vidal
Conselleira de Sanidade
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 30 de novembro de 2005 sobre delegación de competencias na directora xeral de Fomento e Calidade da Vivenda.
CONSELLERÍA DE VIVENDA E SOLO — III. OUTRAS DISPOSICIÓNS — 27/12/2005

A actividade administrativa da Consellería de Vivenda e Solo leva consigo unha concentración de funcións ao redor do seu titular que aconsella, dado o seu volume, recorrer á delegación de competencias na directora xeral de Fomento e Calidade da Vivenda, sen esquecer o debido respecto aos principios que informan a actividade administrativa e que a nosa Constitución recolle no seu artigo 103.1º.
A delegación de competencias permite a axilización administrativa necesaria que redunda en beneficio tanto da Administración como dos administrados, dentro do máis rigoroso respecto das garantías xurídicas que a tutela dos intereses públicos exixe.
Na súa virtude, facendo uso das facultades que me conceden os artigos 38, 43.3º e 44 da Lei 1/1983, do 22 de febreiro, reguladora da Xunta e do seu presidente, o artigo 72.4º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais disposicións de xeral aplicación,
DISPOÑO:
Artigo 1º
Deléganse na directora xeral de Fomento e Calidade da Vivenda a concesión de subvencións e axudas públicas nas materias que lle foron atribuídas mediante o Decreto 505/2005, do 22 de setembro, polo que
se establece a estrutura orgánica da Consellería de Vivenda e Solo.
Artigo 2º
As resolucións administrativas que se adopten facendo uso da delegación contida nesta orde farán constar expresamente esta circunstancia e consideraranse ditadas pola autoridade que as conferiu.
Artigo 3º
En calquera momento a conselleira poderá reclamar o exercicio da competencia delegada por esta orde, das que quedan excluídos, en todo caso, os supostos previstos no artigo 13.2º da Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 44.2º da Lei 1/1983, do 22 de febreiro, reguladora da Xunta e do seu presidente.
Disposición derradeira
Esta orde entrará en vigor o mesmo día ao da súa publicación no Diario Oficial de Galicia.
Santiago de Compostela, 30 de novembro de 2005.
María Teresa Táboas Veleiro
Conselleira de Vivenda e Solo
ORDE do 2 de decembro de 2005 sobre delegación de competencias nos delegados territoriais da Consellería de Pesca e Asuntos Marítimos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 22/12/2005

A procura da maior eficiencia no desenvolvemento da actividade administrativa, en beneficio dos cidadáns e da propia Administración, fai conveniente que, dentro do respecto aos principios informadores da actuación administrativa e con suxeición á legalidade vixente, se deleguen nos delegados territoriais determinadas funcións.
En consecuencia, facendo uso das facultades que me confire o artigo 43.3º da Lei 1/1983, do 22 de
febreiro, reguladora da Xunta e do seu presidente, e conforme o sinalado no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, así como no 72.4º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, e demais disposicións de xeral aplicación,
DISPOÑO:
Artigo 1º.-Deléganse nos delegados territoriais as seguintes competencias:
a) Autorizar e dispoñer os gastos con cargo ás aplicacións orzamentarias do capítulo II do estado de
gastos dos orzamentos xerais, ata o límite dos créditos que para tal fin sexan distribuídos pola titular da consellería, que non se atopen reservados á aprobación do Consello da Xunta de Galicia.
b) Recoñecer as obrigas de gasto e propoñer os pagamentos correspondentes aos créditos sinalados no punto anterior, cos límites igualmente indicados.
c) Respecto dos referidos créditos, as funcións que como órgano de contratación lles son atribuídas á titular da consellería pola lexislación vixente, así como a sinatura e formalización de convenios.
Artigo 2º.-As resolucións administrativas que se adopten facendo uso das delegacións contidas nesta orde farán constar expresamente esta circunstancia e consideraranse ditadas pola autoridade que as conferiu.
Artigo 3º.-En calquera momento a conselleira poderá reclamar o exercicio das competencias que son delegadas por esta orde.
Artigo 4º.-En caso de ausencia ou enfermidade as atribucións contidas nesta orde quedarán delegadas, durante o tempo en que persistan as devanditas causas, nos secretarios territoriais respectivos.
Disposición derrogatoria
Quedan derrogados os artigos 2º, 3º e 4º, así como a disposición derradeira da Orde do 30 de xaneiro de 2003 (DOG nº 36, do 20 de febreiro) sobre delegación de competencias nos directores xerais e delegados territoriais da Consellería de Pesca e Asuntos Marítimos
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de decembro de 2005.
Mª Carmen Gallego Calvar
Conselleira de Pesca e Asuntos Marítimos
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 28 de novembro de 2005 pola que se autoriza o cambio de denominación do Instituto de Educación Secundaria Poeta Manuel Leiras Pulpeiro (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/12/2005

Tendo en conta o artigo 3.1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG do 9 de agosto), así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que no anexo se relaciona.
Santiago de Compostela, 28 de novembro de 2005.
Laura Sánchez Piñón
Conselleira de Educación e Ordenación Universitaria
ANEXO
Provincia: Lugo.
Concello: Lugo.
Localidade: Lugo.
Código do centro: 27016704.
Denominación: Instituto de Educación Secundaria Poeta Manuel Leiras Pulpeiro.
Nova denominación: Instituto de Educación Secundaria Leiras Pulpeiro.
DECRETO 566/2005, do 15 de decembro, polo que se transforma o centro de educación primaria Príncipe Felipe do concello de Pontevedra en centro de educación infantil e primaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/12/2005

O Estatuto de autonomía de Galicia no seu artigo 31 establece a competencia plena da Comunidade Autónoma galega para o regulamento e administración do ensino, e o artigo 1 do Decreto 454/2003, do 26 de decembro, polo que se establece a estrutura orgánica da Consellería de Educación e Ordenación Universitaria, atribúelle a esta as competencias e funcións en materia de planificación, regulación e administración do ensino regrado en toda a súa extensión.
De conformidade coa Lei orgánica 1/1990, do 3 de outubro, de ordenación xeral do sistema educativo e a Lei orgánica 10/2002, do 23 de decembro, de calidade da educación, e atendendo ao disposto no Real Decreto 1537/2003, do 5 de decembro, polo que se establecen os requisitos mínimos dos centros que impartan ensinanzas escolares de réxime xeral, faise precisa a transformación do centro público de educación primaria Príncipe Felipe de Pontevedra nun centro de educación infantil e primaria.
Na súa virtude, por proposta da conselleira de Educación e Ordenación Universitaria, ao abeiro do artigo 17 da Lei orgánica 8/1985, do 3 de xullo, reguladora do dereito á educación, o artigo 1.2º do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro, e logo da deliberación do Consello da Xunta de Galicia na súa reunión do día quince de decembro de dous mil cinco,
DISPOÑO:
Artigo 1º
Transfórmase o centro público de educación primaria Príncipe Felipe do concello de Pontevedra (código 36006316) en centro de educación infantil e primaria con capacidade para 9 unidades, integrando nel o centro de educación infantil Príncipe Felipe (código 36019098), que se suprime como tal.
Artigo 2º
A Consellería de Educación e Ordenación Universitaria queda autorizada para adoptar as medidas
necesarias para o cumprimento do disposto neste decreto.
Disposición derradeira
Este decreto entrará en vigor a partir do día seguinte ao da súa publicación no Diario Oficial de Galicia.
Santiago de Compostela, quince de decembro de dous mil cinco.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
ORDE do 12 de decembro de 2005 pola que se establece a porcentaxe que cómpre transferir aos colexios de procuradores dos tribunais de Galicia, para atender os gastos de funcionamento e infraestrutura dos servizos de representación gratuíta.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/12/2005

A Lei 1/1996, do 10 de xaneiro, regula o dereito a asistencia xurídica gratuíta, e establece no seu artigo 38 que o Ministerio de Xustiza subvencionará os colexios de procuradores para a implantación e funcionamento dos servizos de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) nº 1 c) as relativas á indemnización das actuacións correspondentes á representación por procurador en quendas de oficio ante os órganos xudiciais con sede en Galicia. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local.
En uso das súas competencias, a Xunta de Galicia ditou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45, que a consellería competente nesta materia, que en virtude do Decreto 211/2005, do 3 de agosto, polo que se establece a estrutura orgánica da Xunta de Galicia, correspóndelle á Consellería de Presidencia, Administracións Públicas e Xustiza, determinará anualmente as cantidades que deberán percibir os colexios de procuradores para atender os gastos derivados do funcionamento e infraestrutura colexial que requiren os servizos de asistencia xurídica gratuíta.
En virtude do exposto,
DISPOÑO:
Artigo único.
A cantidade destinada para atender os gastos derivados do funcionamento operativo dos servizos
colexiais de asistencia xurídica gratuíta para o ano 2005 fíxase nun oito por cento do importe total devengado durante o ano 2004 polos colexios de procuradores dos tribunais da Comunidade Autónoma de Galicia, en concepto de representación gratuíta.
Disposicións derradeiras
Primeira.-Autorízase o director xeral de Xustiza para ditar as disposicións necesarias para o cumprimento desta orde.
Segunda.-A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de decembro de 2005.
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 28 de novembro de 2005 pola que se lle autoriza a ampliación de dúas unidades de educación infantil ao centro privado Manuela Rial Mouzo de Cee (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/12/2005

Examinado o expediente presentado polo centro privado Manuela Rial Mouzo de Cee (A Coruña), no que solicita a ampliación de dúas unidades de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, de 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizarlle a ampliación de dúas unidades de educación infantil ao centro privado Manuela Rial Mouzo de Cee (A Coruña), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educa
ción e Ordenación Universitaria, no prazo de un mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 28 de novembro de 2005.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: Cee.
Localidade: Cee.
Enderezo: r/ da Mariña, 7.
Denominación: centro privado Manuela Rial Mouzo.
Titular: Colegio Rial Mouzo, S.L. Unipersonal.
Código do centro: 15003200.
Nivel: educación infantil.
Unidades de que constaba: 4.
Unidades novas autorizadas: 2.
Composición resultante:
Educación infantil: 6 unidades.
Educación primaria: 12 unidades.
Educación secundaria: 8 unidades de educación secundaria obrigatoria.
ORDE do 19 de decembro de 2005 pola que se amplía o crédito para 2005 destinado ao réxime de axudas aos usuarios da autoestrada da AP-9, entre Vigo e O Morrazo, residentes na provincia de Pontevedra convocadas por Orde do 10 de decembro de 2004.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 21/12/2005

Ao abeiro do Decreto 416/2003, do 27 de novembro (DOG do 28 de novembro), que regula e establece as bases e condicións do réxime de axudas para subvencionar a peaxe da autoestrada AP-9 entre Vigo e O Morrazo e entre A Coruña e A Barcala, publicouse no DOG do 16 de decembro de 2004 a Orde do 10 de decembro de 2004 pola que se convocan axudas aos usuarios da autoestrada AP-9, entre Vigo e O Morrazo residentes na provincia de Pontevedra, establecéndose os créditos para o finaciamento desta axuda durante o ano 2005.
Os créditos establecidos para 2005 na referida orde resultan insuficientes para subvencionar totalmente o custo correspondente a este ano, debido ao incremento do número de tarxetas e dos dispositivos de peaxe dinámica como consecuencia dunha maior difusión desta subvención entre os interesados, polo que cómpre ampliar os créditos co obxecto de non interromper a liña de axuda.
O día 16 de decembro de 2005 asinouse o convenio coa Deputación Provincial de Pontevedra, onde se recolle o incremento do financiamento para 2005, que asumen ao 50% a Xunta de Galicia e a Deputación Provincial de Pontevedra.
O Decreto 416/2003, do 27 de novembro, na súa disposición derradeira faculta o conselleiro para ditar as normas precisas para o seu desenvolvemento.
Na súa virtude,
DISPOÑO:
Artigo único.-Ampliación do crédito para 2005.
Amplíase o crédito por parte da Xunta de Galicia para facer fronte á subvención da peaxe no treito O Morrazo-Vigo, correspondente a 2005 en 479.080 euros con cargo á partida 54.03.413B 480 dos orzamentos da consellería para 2005, que financiará o 50 por cento da axuda, sendo a achega do 50 por cento restante desta ampliación a cargo da Deputación Provincial de Pontevedra.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de decembro de 2005.
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 29 de novembro de 2005 relativa ao nomeamento dos membros integrantes da Xunta Electoral de Galicia.
XUNTA ELECTORAL DE GALICIA — III. OUTRAS DISPOSICIÓNS — 21/12/2005

A Presidencia da Xunta Electoral de Galicia, en cumprimento do Decreto 541/2005, da Presidencia da Xunta de Galicia (DOG número 209, do 31 de outubro), procedeu ao nomeamento dos membros integrantes da Xunta Electoral de Galicia.
Deste xeito dáse contido ao disposto no artigo 15 da Lei autonómica 8/1985, do 13 de agosto, de eleccións ao Parlamento de Galicia, onde se establece que os nomeados por decreto, ao comezo de cada lexislatura, permanecerán no exercicio do seu mandato ata a toma de posesión da nova xunta electoral.
Na súa virtude, é ao abeiro do disposto no artigo 18.6º da Lei orgánica 5/1985, do 19 de xuño, e en execución do acordo adoptado pola Xunta Electoral de Galicia, na reunión do día de hoxe, esta Presidencia resolveu declarar:
O día 8 de novembro constitúese a Xunta Electoral de Galicia cos seguintes membros:
Presidente: Jesús Souto Prieto, presidente do Tribunal Superior de Xustiza de Galicia (artigo 14.1º a) da Lei 8/1985, do 13 de agosto).
Vicepresidente: Julio César Cibeira Yebra-Pimentel, maxistrado do Tribunal Superior de Xustiza de Galicia (artigo 14.1º b)).
Vogais: maxistrados do Tribunal Superior de Xustiza de Galicia (art. 14.1º c)):
José Antonio Ballestero Pascual
Antonio J. Outeiriño Fuente
José Elías López Paz
Vogais: profesores en activo das facultades de Dereito de Santiago de Compostela e A Coruña (artigo 14.1º d)):
Antonio Xabier Ferreira Fernández
Ángel Gómez Iglesias Casal
Jesús Martínez Girón
José Antonio Portero Molina
Secretario: Xosé Antón Sarmiento Méndez. Letrado maior do Parlamento (artigo 15.2º).
O que se publica para xeral coñecemento.
A Coruña, 29 de novembro de 2005.
Jesús Souto Prieto
Presidente da Xunta Electoral de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 30 de novembro de 2005 pola que se declara de interese para a Comunidade Autónoma de Galicia en materia de drogodependencias a Asociación Antidroga Vieiro.
CONSELLERÍA DE SANIDADE — III. OUTRAS DISPOSICIÓNS — 27/12/2005

Vista a solicitude presentada pola Asociación Antidroga Vieiro, con domicilio en Carballo, a través da que insta a súa declaración de interese para a Comunidade Autónoma Galega en materia de drogodependencias, e tendo en contas os seguintes:
Supostos de feito.
Primeiro.-A Asociación Antidroga Vieiro desenvolve as súas actividades no territorio da comunidade autónoma, levando a cabo exclusivamente programas de prevención e incorporación social no ámbito das drogodependencias.
Segundo.-Esta asociación á entrada en vigor do Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas, e se regula a súa declaración de interese, modificado polo Decreto 58/2005, do 24 de febreiro, xa viña desenvolvendo actividades no ámbito das drogodependencias.
Terceiro.-O funcionamento dos programas desenvolvidos nos centros e servizos dos que é titular a citada asociación é coordinado dentro do Plan de Galicia sobre Drogas.
Cuarto.-Dado o anterior esta asociación figura inscrita no Rexistro de Entidades Colaboradoras do Plan de Galicia sobre Drogas, tendo asignado o número 2005/1973.
Fundamentos de dereito.
Primeiro.-O artigo 20.2º da Lei 2/1996, do 8 de maio, de Galicia sobre drogas, establece que a Xunta de Galicia poderá declarar de interese para a Comunidade Autónoma Galega aquelas entidades sen ánimo de lucro que estean levando a cabo programas ou servizos no ámbito das distintas drogodependencias e cumpran os requisitos que regulamentariamente se establezan.
Segundo.-Así mesmo o Decreto 58/2005, do 24 de febreiro, polo que se modifica o Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas, e se regula o procedemento para a súa declaración de interese, establece no seu artigo 8 que a Xunta de Galicia, tras a solicitude do interesado, poderá declarar de interese para a Comunidade Autónoma galega, mediante orde da conselleira de Sanidade, as entidades sen ánimo de lucro inscritas no Rexistro de Entidades Colaboradoras do Plan de Galicia sobre Drogas. Para estes efectos, as devanditas entidades deberán estar levando a cabo exclusivamente programas ou servizos no campo das drogodependencias, sempre e cando se adecúen aos cri
terios e contidos dos programas recollidos no documento do Plan de Galicia sobre Drogas vixente en cada momento.
Na súa virtude,
DISPOÑO:
Declarar de interese para a Comunidade Autónoma galega a Asociación Antidroga Vieiro.
Santiago de Compostela, 30 de novembro de 2005.
Mª José Rubio Vidal
Conselleira de Sanidade
ORDE do 16 de decembro de 2005 pola que se modifica a relación de beneficiarios publicada pola do 29 de xullo de 2005, na que se resolve a convocatoria da Orde do 21 de abril de 2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/12/2005

De conformidade coa disposición adicional segunda, parágrafo segundo, da Orde do 21 de abril de 2005, pola que se convocan bolsas de colaboración nos departamentos das universidades do sistema universitario de Galicia, no curso académico 2005-2006, así como co previsto nos artigos 2, 4 e 5 da Orde do 29 de xullo de 2005, pola que se resolve a convocatoria da Orde do 21 de abril de 2005 e se fai pública a concesión de bolsas de colaboración nos departamentos das universidades do sistema universitario de Galicia.
Vista a proposta de modificación da resolución da concesión acordada, logo do trámite de audiencia aos afectados, pola comisión avaliadora encargada da selección dos beneficiarios das bolsas na súa reunión do 4 de novembro de 2005.
Esta consellería
RESOLVE:
Artigo 1º
Proceder a substitución das persoas que causan baixa na relación de candidatos que obtiveron bolsa pola resolución publicada na Orde do 29 de xullo de 2005, por aqueles outros que figuran nas correspondentes listaxes de suplentes, que resultan ser: Saúl Beceiro Novo, Noelia Pita Fernández e Ana Isabel Cabido Quintás.
Artigo 2º
Contra esta orde os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 16 de decembro de 2005.
Laura Sánchez Piñón
Conselleira de Educación e Ordenación
Universitaria